Marithania Silvero Casanova

Marithania Silvero Casanova (Huelva, Espainia, 1989) matematikaria, ikertzailea eta irakaslea da, korapilo matematikoak ikertzen ditu. 

30 urtetan inork konpondu ez zuen aierua 26 urterekin konpondu zuen matematikari andaluziarrak, bere ikerketarengatik Vicent Caselles Saria jaso zuen, doktore tesian Kauffmanen 1983ko aierua gezurtatu baitzuen.

 Bizitza 
Marithania Silvero Casanova 1989an jaio zen Andaluzian, Huelvan. Haur eta Lehen Hezkuntza Naranjo Moreno ikastetxean ikasi zuen, San Bartolomé de la Torren (Huelva), eta Bigarren Hezkuntza eta Batxilergoa Colón ikastetxean, Huelvan. Matematikan lizentziatu zen 2011n eta baita Zientzia eta Teknika Estatistikoetan ere, Sevillako Unibertsitatean 2012an. Karrera Amaierako Sari Berezia jaso zuen Unibertsitate horretan bertan (2016), Doktoretzako Aparteko Saria.

2015ean bere doktore tesian, Kauffmanen aierua ezeztatu zuen. 1983an, Louis Kauffman matematikari estatubatuarrak ezarri zuen korapiloen teoria matematiko bat, eta, horren arabera, bi korapilo familia bereizi daude —korapilo alternatiboak eta txandakako korapiloak—, eta nahiz eta desberdinak izan familia berekoak zirela esan zuen. Silverok, bere 2015eko doktorego tesian, gezurtatu egin zuen aierua, eta ezarri zuen gutxienez korapilo bat dagoela familia batena, baina ez bestearena, eta, beraz, ez litzatekeela gauza bera izango.Matematikariak oso zorrotzak gara: matematiketan, zerbait egia denean, egia da betiko.

 Lan ibilbidea 
Doktoretza aurreko ikasle izan zen bitartean, guztira 9 hilabeteko egonaldiak egin zituen George Washington Unibertsitatean, Chicagoko Illinoiseko Unibertsitatean eta Indianako Unibertsitatean, Bloomingtonen. Doktoratu ondoko ikertzaile gisa Poloniako Zientzia Akademian (Varsovian), Bartzelonako Unibertsitatean, Euskal Herriko Unibertsitatean eta Huelvako Unibertsitatean lan egin dut.

George Washington Unibertsitatean, Chicagoko Illinois Unibertsitatean, Indianako Unibertsitatean, Poloniako Zientzia Akademian (Varsovia), Bartzelonako Unibertsitatean, Euskal Herriko Unibertsitatean eta Huelvako Unibertsitatean egin du lan. 2025ean, unibertsitateko irakasle titularra da Sevillako Unibertsitateko Aljebra Sailean, eta IMUSeko kolaboratzailea.

Bere ikerketa Korapilo Teoriaren eremuan kokatzen da. Hainbat ikerketa-sari jaso ditu, besteak beste, Espainiako Matematikako Errege Sozietateak eta BBVA Fundazioak ematen duten Vicent Caselles 2019 saria, Louis H. Kauffman-ek 1983an planteatutako Kauffman-en aierua ebazteagatik. Halaber, Huelvako Zientzia, Arte eta Letren Akademiako Ikertzaile Gazteen Saria (2020) eta Sevillako Zalditeriako Errege Maestrantzako Ikertzaile Gazteen Saria (2024) jaso ditu.

Espainiako Matematikaren Errege Elkarteko batzorde zientifikoko kidea da, eta Espainiako Topologia Sareko batzorde zientifikoko kidea ere izan da. Bere ikerketari buruzko ehun hitzaldi baino gehiago eman ditu hainbat erakundetan, eta estatuko eta nazioarteko hamar biltzar baino gehiago antolatu ditu.

Ikerketa-lanarekin batera, irakaskuntza-lanak egiten ditu (eskolak graduko ikasleei, ikasketa-amaierako lanen tutoretza eta doktoretza-tesien zuzendaritza), baita matematikaren dibulgazio-jarduerak ere. Gazteen artean bokazio zientifikoa sustatzeko jardueretan parte hartzen due.

 Argitalpenak 
Hainbat lan argitaratu ditu, gutxienez 19 artikulu, 2 kapitulu eta ponentzia 1. 

 Sariak eta aintzatespenak 
Besteak beste, sari hauexek jaso ditu:

 2012an, Karrera Amaierako Sari Berezia, Sevillako Unibertsitateak emana 
 2012an, San Alberto Magno Saria, Sevillako Unibertsitateko Matematika Fakultateak emana
 2017an, Doktoretzako Sari Berezia, Sevillako Unibertsitateak emana
 2019an, Ikerkuntza Matematikoko Vicent Caselles Saria, Espainiako Matematikako Errege Sozietateak eta BBVA Fundazioak emana
 2024an, Sevillako Zalditeriako Errege Maistratzako Ikertzaile Gazteen Saria, Sevillako Zientzien Errege Akademiak emana..

 Erreferentziak 

 Kanpo estekak 

Kategoria:Huelvarrak
Kategoria:Espainiako matematikariak
Kategoria:Emakume matematikariak
Kategoria:Emakume irakasleak
Kategoria:Emakume ikertzaileak